ভারতে সমকামিতা
৬ সেপ্টেম্বর ২০১৮ ভারতের প্রধান বিচারপতি দীপক মিশ্রের পৌরহিত্যে গঠিত পাঁচ সদস্য বিশিষ্ট সুপ্রিম কোর্টের কন্সটিটিউনাল বেঞ্চ এই রায় প্রদান করে যে অপ্রাকৃতিক যৌনসঙ্গমের আইনটি পুরুষ ও নারীসমকামী এবং ট্রান্সজেন্ডারদের জন্য প্রযোজ্য হবে না; তবে তা পারস্পরিক সম্মতির ভিত্তিতে, প্রাপ্তবয়স্কদের মধ্যে এবং অপ্রকাশ্যে হতে হবে। এর ফলে সমকামীদের মধ্যে পায়ূসঙ্গম ও সমরূপ যৌনাচার আইনী বৈধতা লাভ করলো। সুপ্রিম কোর্টের এই সিদ্ধান্তকে ঐতিহাসিক ও যুগান্তকারী বলে অভিহিত করা হয়েছে।
ভারতে পতিতাবৃত্তি
২০০৯ সালে সুপ্রিম কোর্ট বিধান দেয় যে বেশ্যাবৃত্তিকে আইনসঙ্গত করা হোক এবং এই মর্মে আইনটিকে সংশোধনের জন্য একটি প্যানেলের আহ্বান করে। ২০১১ সালে সুপ্রিম কোর্ট জানায় যে ‘সম্ভ্রমের সাথে বাঁচার অধিকার’ একটি সাংবিধানিক অধিকার এবং ‘যৌনকর্মীদের সম্ভ্রমের সাথে কাজ করবার শর্ত’ তৈরী করবার জন্য একটি আদেশ জারি করে। সুপ্রিম কোর্ট কেন্দ্রীয় সরকার, রাজ্য ও কেন্দ্রশাসিত অঞ্চলগুলিকে দেশে পুনর্বাসনের জন্য ইচ্ছুক যৌনকর্মীর সংখ্যা নির্ধারণ করতে সার্ভে করার জন্য নির্দেশ দেয়।